**C.4 ผลและกระบวนการบริการวิชาการ ตามทิศทางการพัฒนาด้านบริการวิชาการ**

**แก่ชุมชน และเพื่อผู้เรียน**

|  |  |  |  |  |
| --- | --- | --- | --- | --- |
| **C.4.2** | **:** | **มีการกำกับติดตามและประเมินผลการบริการวิชาการและกระบวนการบริการวิชาการให้ตอบสนองทิศทางการบริการวิชาการของคณะ/สถาบันและใช้ผลการประเมินในการปรับปรุงกระบวนการหรือปรับทิศทาง** | | |
| **ปีที่ใช้ในการประเมิน** | | | **:** | ปีงบประมาณ 2563 |
| **ผู้รับผิดชอบ Criteria** | | | **:** | ทิฆัมพร ศรีรินทร์ |
| **หน่วยงาน** | | | **:** | สำนักวิจัยและส่งเสริมวิชาการการเกษตร |

**ผลการดำเนินงาน :**

มหาวิทยาลัยแม่โจ้ โดยสำนักวิจัยฯ ทำหน้าที่ในการบริหารจัดการงานบริการวิชาการ ภายใต้การกำกับดูแลของคณะกรรมการบริการวิชาการ มหาวิทยาลัยแม่โจ้ และมีกระบวนการขับเคลื่อนพันธกิจด้านการบริการวิชาการให้บรรลุเป้าหมาย โดยกำหนดให้คณะ/สำนักลงนามในคำรับรองปฏิบัติการประจำปีเพื่อขับเคลื่อนตัวชี้วัดร่วมกัน กำหนดระยะเวลาในการติดตามประเมินผลการดำเนินงานทุก 6 และ 12 เดือน เพื่อรายงานต่อคณะกรรมอนุกรรมการขับเคลื่อนการบริการวิชาการ คณะกรรมการบริการวิชาการ และมหาวิทยาลัย เพื่อให้ข้อเสนอแนะ/แนวทางในการแก้ไขปัญหาในการดำเนินงาน เพื่อดูแนวโน้มผลการดำเนินงาน และวางแผนในการปรับปรุง/พัฒนาปีถัดไป ดังนี้

1. การติดตามและประเมินผลการดำเนินงาน รอบ 6 เดือน (ตุลาคม 2562 – มีนาคม 2563) พบว่า ตัวชี้วัดที่มีผลการดำเนินงานบรรลุค่าเป้าหมายมีจำนวน 1 ตัวชี้วัด (จำนวนเงินรายได้ของมหาวิทยาลัยที่เกิดจากการให้บริการวิชาการ) และยังไม่บรรลุเป้าหมาย 7 ตัวชี้วัด เนื่องจากมหาวิทยาลัยได้รับการจัดสรรงบประมาณเงินอุดหนุนเพื่อดำเนินโครงการบริการวิชาการจากรัฐบาลล่าช้า ประกอบกับสถานการณ์โรคระบาดของไวรัสโคโรน่า ทำให้การดำเนินกิจกรรม/โครงการเพื่อผลักดันตัวชี้วัดไม่สามารถดำเนินการได้ และ/หรือการดำเนินงานไม่เป็นไปตามระยะเวลาที่กำหนดในแผน เช่น 1) ตัวชี้วัดจำนวนองค์ความรู้ด้านการเกษตรที่ได้รับการยอมรับในระดับนานาชาติ (หลักเกณฑ์ในการบรรลุตัวชี้วัด ต้องมีหน่วยงาน/เครือข่ายความร่วมมือจากต่างประเทศเข้ามาดูงาน/ฝึกอบรมและ/หรือเชิญบุคลากรของมหาวิทยาลัยไปเป็นวิทยากร และ/หรือนำองค์ความรู้ไปใช้ประโยชน์ในลักษณะอื่น) 2) ตัวชี้วัดจำนวนเกษตรกรที่เข้าร่วมเครือข่ายเกษตรอินทรีย์ (ในส่วนของกิจกรรมฝึกอบรมเชิงปฏิบัติการด้านเกษตรอินทรีย์) 3) ตัวชี้วัดระดับความสำเร็จของการจัดทำแผนแม่บทบริการวิชาการของมหาวิทยาลัย (ในส่วนของกิจกรรมการระดมความคิดเห็นจากผู้มีส่วนได้ส่วนเสียในการจัดทำร่างแผนแม่บท) มีข้อจำกัดเกี่ยวกับ Social Distancing เป็นต้น (อ้างอิง : [รายงานผลการดำเนินงานตามแผนปฏิบัติการประจำปีงบประมาณ พ.ศ. 2563 รอบ 6 เดือน](http://www.erp.mju.ac.th/openFile.aspx?id=NDQ4NzM2&method=inline))
2. การติดตามและประเมินการดำเนินงาน รอบ 12 เดือน (ตุลาคม 2562 – กันยายน 2563) พบว่า มหาวิทยาลัยมีผลการดำเนินงานตามตัวชี้วัดบรรลุเป้าหมายที่กำหนด คิดเป็นร้อยละ 75.00 โดยตัวชี้วัดที่มีผลการดำเนินงานต่ำกว่าค่าเป้าหมาย คือ ระดับความสำเร็จของการจัดทำ แผนแม่ทบบริการวิชาการของมหาวิทยาลัย
3. การวิเคราะห์ผลการดำเนินงาน และการปรับปรุง/พัฒนา มหาวิทยาลัยได้นำข้อมูลที่เกี่ยวข้อง เช่น ผลการดำเนินงานตามตัวชี้วัดและค่าเป้าหมาย ข้อคิดเห็น/ข้อเสนอแนะของหัวหน้าโครงการบริการวิชาการที่ได้รับผ่านช่องทางต่าง ๆ ข้อเสนอแนะของคณะกรรมการประเมินคุณภาพภายในระดับมหาวิทยาลัย ปีการศึกษา 2562 มาประกอบการพิจารณากำหนดกิจกรรม/โครงการรองรับไว้ในแผนปฏิบัติการประจำปี แผนบริหารความเสี่ยงและควบคุมภายใน และ/หรือแผนการจัดการความรู้ (อ้างอิง : (1) [แผนปฏิบัติการประจำปีงบประมาณ พ.ศ. 2564 (ด้านการวิจัย)](http://www.erp.mju.ac.th/openFile.aspx?id=NDQ4NTgw&method=inline) (2) [แผนการจัดการความรู้ ประจำปีงบประมาณ พ.ศ. 2564](http://www.erp.mju.ac.th/openFile.aspx?id=NDQ4NTc3&method=inline) (3) [แผนบริหารความเสี่ยงและควบคุมภายใน ประจำปีงบประมาณ พ.ศ. 2564](http://www.erp.mju.ac.th/openFile.aspx?id=NDQ4NTc4&method=inline)) สำหรับการติดตามและประเมินผลจะดำเนินการทุก 6 เดือน และ 12 เดือน เพื่อรายงานต่อคณะอนุกรรมการบริการวิชาการ คณะกรรมการบริการวิชาการ และมหาวิทยาลัย สรุปได้ดังนี้

| **ตัวชี้วัด** | **ค่าเป้าหมาย2563** | **ผลการดำเนินงาน** | | |
| --- | --- | --- | --- | --- |
| **2561** | **2562** | **2563** |
| **การบริหารจัดการงานบริการวิชาการ** | | | | |
| 1) ระดับความสำเร็จของการจัดทำแผนแม่บทบริการวิชาการของมหาวิทยาลัย | ระดับ 4 | - | - | 3  (ไม่บรรลุเป้าหมาย) |
| 2) ระดับความสำเร็จในการพัฒนาระบบบริหารจัดการโครงการบริการวิชาการของมหาวิทยาลัย | ระดับ 5 | 5 | 5 | 5 |
| การวิเคราะห์ผลการดำเนินงาน  **1. การจัดทำแผนแม่บทบริการวิชาการของมหาวิทยาลัย**  มหาวิทยาลัยได้ดำเนินการจัดทำ (ร่าง) แผนแม่บทบริการวิชาการ ระยะ 5 ปี โดยได้รวบรวมข้อมูลที่เกี่ยวข้องทั้งภายในและภายนอกมหาวิทยาลัย และจัดเสวนาระดมความคิดเห็นจากผู้มีส่วนได้ส่วนเสียเพื่อจัดทำแผนแม่บทงานบริการวิชาการของมหาวิทยาลัย ระยะ 5 ปี 5 กลุ่มเรื่อง ได้แก่ (1) โครงการพระราชดำริและการเกษตรพื้นที่สูง (2) เกษตรอินทรีย์และเกษตรอาหารเพื่อยกระดับเศรษฐกิจ สังคมและสิ่งแวดล้อม (3) เทคโนโลยีและนวัตกรรมการเกษตร (4) ความเป็นนานาชาติ (การสร้างเครือข่ายนานาชาติ (AAUN)) (5) การบริหารจัดการและการบริการวิชาการที่เกิดรายได้ (อ้างอิง : [ข่าวประชาสัมพันธ์](https://rae.mju.ac.th/wtms_newsDetail.aspx?nID=23160)) รวมถึงจัดสัมมนาระดมความคิดเห็นเพื่อกำหนดกรอบทิศทางการดำเนินงานด้านเกษตรอินทรีย์มหาวิทยาลัยแม่โจ้ โดยมุ่งเน้น (1) การสร้างรายได้ และแสวงหาแหล่งทุน (2) การสร้างองค์ความรู้ นวัตกรรมและเทคโนโลยี (3) การเป็นผู้นำและเป็นที่พึ่งของชุมชน และ (4) การบริหารจัดการ (อ้างอิง : [ข่าวประชาสัมพันธ์](http://www.erp.mju.ac.th/openFile.aspx?id=NDIxMDkz&method=inline))  **2. การพัฒนาระบบบริหารจัดการโครงการบริการวิชาการ** ได้ดำเนินการ  1) ปรับปรุงกระบวนการ/ขั้นตอนการดำเนินงานโครงการบริการวิชาการ เนื่องจากกระบวนการ/ขั้นตอนฯ ที่มีอยู่เป็นกระบวนการดำเนินงานที่เน้นเฉพาะการบริหารจัดการโครงการ ไม่ครอบคลุมกระบวนการสนับสนุนที่เอื้อต่อการพัฒนาชุมชนและบูรณาการกับการผลิตบัณฑิต โดยกระบวนการดังกล่าว ได้รับความเห็นชอบจากคณะอนุกรรมการขับเคลื่อนงานบริการวิชาการ คณะกรรมการบริการวิชาการ และได้แจ้งเวียนไปยังคณะ/สำนักเพื่อทราบและถือปฏิบัติ (อ้างอิง : (1) [รายงานการประชุมคณะอนุกรรมการขับเคลื่อนงานบริการวิชาการฯ 1/2563](http://www.erp.mju.ac.th/openFile.aspx?id=MzkwMzk0&method=inline) (2) [กระบวนการ/ขั้นตอนการดำเนินงานโครงการบริการวิชาการที่เอื้อต่อการพัฒนาชุมชนและพัฒนาบัณฑิต](https://erp.mju.ac.th/openFile.aspx?id=NDU5NzY0&method=inline))  2) ทบทวนและปรับข้อบังคับและระเบียบที่เกี่ยวข้อง เพื่อสนับสนุนการดำเนินงานบริการวิชาการ (อ้างอิง : (1) [ข้อบังคับว่าด้วยการบริหารงานบริการวิชาการ พ.ศ. 2562](http://www.erp.mju.ac.th/openFile.aspx?id=NDIxMDM5&method=inline) (2) [ระเบียบว่าด้วยการควบคุมการใช้จ่ายเงินอุดหนุนการบริการวิชาการของมหาวิทยาลัยแม่โจ้ พ.ศ. 2563](http://www.erp.mju.ac.th/openFile.aspx?id=NDIxMDQ2&method=inline) (3) [ระเบียบว่าด้วยกองทุนบริการวิชาการมหาวิทยาลัยแม่โจ้](http://www.erp.mju.ac.th/openFile.aspx?id=NDIxMDQ1&method=inline))  3) จัดตั้งศูนย์ประสานงานและบริการข้อมูลด้านบริการวิชาการและวิจัยของมหาวิทยาลัย เพื่อแก้ไขปัญหาผู้รับบริการบางส่วนคิดเห็นว่าการติดต่อขอรับบริการองค์ความรู้ของมหาวิทยาลัยทำได้ยากและมีการประสานงานหลายขั้นตอน โดยศูนย์ฯ ได้รวบรวมองค์ความรู้ด้านวิจัยและบริการวิชาการที่กระจายอยู่ตามหน่วยงานต้นสังกัดของนักวิจัย มาให้บริการแก่บุคลากรหรือหน่วยงานภายนอก เช่น การตอบข้อซักถามและการให้คำปรึกษาแนะนำในเบื้องต้น การประสานงานกับผู้รับผิดชอบองค์ความรู้ในกรณีที่ผู้รับบริการต้องการความรู้ในเชิงลึก (อ้างอิง : (1) [รายงานโครงการศูนย์ประสานงานและบริการข้อมูลด้านบริการวิชาการและวิจัย](http://www.erp.mju.ac.th/openFile.aspx?id=NDIxMDc0&method=inline) (2) [รายงานการประชุมคณะกรรมการบริการวิชาการ ครั้งที่ 1/2563 เมื่อวันที่ 5 มิถุนายน 2563](http://www.erp.mju.ac.th/openFile.aspx?id=NDQ4NzM4&method=inline))  4) พัฒนาระบบฐานข้อมูลองค์ความรู้ด้านการวิจัย นวัตกรรม และบริการวิชาการของมหาวิทยาลัย เพื่อใช้เป็นข้อมูลกลางสำหรับการเผยแพร่และประชาสัมพันธ์องค์ความรู้ด้านการวิจัย และบริการวิชาการของมหาวิทยาลัย (อ้างอิง : [ฐานข้อมูลองค์ความรู้ของมหาวิทยาลัยแม่โจ้](https://kb.mju.ac.th/))  การปรับปรุงและพัฒนา  มหาวิทยาลัยมีการจัดทำร่างแผนแม่บทการบริการวิชาการ โดยใช้ข้อมูลที่เกี่ยวข้องให้ครอบคลุมผู้มีส่วนได้ส่วนเสียทุกกลุ่มตามข้อเสนอแนะของคณะกรรมการประเมินคุณภาพภายใน ปีการศึกษา 2562 ได้แก่  1) ข้อมูลความต้องการของชุมชนในพื้นที่ใกล้เคียงมหาวิทยาลัยแม่โจ้ จังหวัดเชียงใหม่ แม่โจ้-แพร่ และ แม่โจ้-ชุมพร (อ้างอิง : [ข้อมูลความต้องการของชุมชน](http://www.erp.mju.ac.th/openFile.aspx?id=NDQ4NTY0&method=inline)) 2) ข้อมูลความต้องการหน่วยงานภาครัฐ/เอกชน/ผู้ประกอบการ เช่น สมาคมกฎบัตร สมาคมแพทย์แผนไทย (อ้างอิง : [ข่าวประชาสัมพันธ์](https://rae.mju.ac.th/wtms_newsDetail.aspx?nID=23512&lang=th-TH)) มูลนิธิโครงการหลวงภายใต้ศูนย์พัฒนาโครงการหลวง 5 แห่ง ที่มหาวิทยาลัยแม่โจ้ ดูแลรับผิดชอบ (อ้างอิง : [ข่าวประชาสัมพันธ์](https://rae.mju.ac.th/wtms_newsDetail.aspx?nID=24031&lang=th-TH)) 3) ข้อเสนอแนะจากผลการประเมินผลกระทบด้านเศรษฐกิจ สังคม และคุณภาพชีวิตที่เกิดจากโครงการบริการวิชาการของมหาวิทยาลัย (อ้างอิง : [รายงานการประเมินผลการดำเนินงานโครงการบริการวิชาการมหาวิทยาลัยแม่โจ้ ปีงบประมาณ พ.ศ. 2560 – 2562 โดยสำนักบริการวิชาการ มหาวิทยาลัยเชียงใหม่](http://www.erp.mju.ac.th/openFile.aspx?id=NDQ4NzMz&method=inline)) และกำหนดให้มีการวิพากย์ร่างแผนแม่บทบริการวิชาการ โดยมีผู้มีส่วนได้ส่วนเสีย ผู้บริหารมหาวิทยาลัย องค์กรภาครัฐและเอกชนเข้าร่วม ประมาณเดือนสิงหาคม 2564  2. พัฒนาฐานข้อมูลความเชี่ยวชาญด้านบริการวิชาการซึ่งขณะนี้อยู่ในระหว่างการศึกษาข้อมูลที่เกี่ยวข้อง เช่น (1) ฐานข้อมูลความเชี่ยวชาญด้านการบริการวิชาการของมหาวิทยาลัย/หน่วยงานอื่น (2) มาตรฐานความเชี่ยวชาญด้านการบริการวิชาการที่มีความเป็นสากล/การจัดอันดับมหาวิทยาลัยสู่ความเป็นนานาชาติในระบบ SDG และ SCD Ranking มาประกอบการพิจารณาจัดกลุ่มความเชี่ยวชาญด้านบริการวิชาการ (อ้างอิง : [รายงานความก้าวหน้าการพัฒนาระบบฐานข้อมูลความเชี่ยวชาญด้านบริการวิชาการ](https://erp.mju.ac.th/openFile.aspx?id=NDU5NzY1&method=inline)) รวมถึงจัดทำองค์ความรู้แนวทางการสร้างผู้เชี่ยวชาญในมหาวิทยาลัยแม่โจ้ เพื่อสร้างแรงบันดาลใจให้แก่บุคลากรในการพัฒนาตนเองเป็นผู้เชี่ยวชาญ (อ้างอิง [หนังสือขอเชิญผู้เชี่ยวชาญเพื่อ เข้ารับการสัมภาษณ์และบันทึกวีดีโอ](http://www.erp.mju.ac.th/openFile.aspx?id=NDQ5Nzkw&method=inline)) | | | | |
| **การบริการวิชาการที่มุ่งเน้นการพัฒนาแหล่งเรียนรู้** | | | | |
| 3) จำนวนแหล่งเรียนรู้ด้านเกษตรอินทรีย์ของมหาวิทยาลัย | 27  แหล่งเรียนรู้ | 24 | 24 | 29 |
| 4) จำนวนเกษตรกรที่เข้าร่วมเครือข่ายเกษตรอินทรีย์มหาวิทยาลัยแม่โจ้ | 400  ครัวเรือน | 333 | 305 | 413 |
| การวิเคราะห์ผลการดำเนินงาน  1) มหาวิทยาลัยมีการพัฒนาแหล่งเรียนรู้ต้นแบบที่ครอบคลุมห่วงโซ่คุณค่า (ต้นน้ำ กลางน้ำ ปลายน้ำ) อย่างต่อเนื่องโดยเฉพาะแหล่งเรียนรู้ด้านเกษตรอินทรีย์ และแหล่งเรียนรู้การผลิตพืช/สัตว์เศรษฐกิจ โดยสนับสนุนการเรียนการสอนแก่นักศึกษาผ่านรายวิชาและกิจกรรมนอกหลักสูตร รวมถึงให้บริการฝึกอบรมและศึกษาดูงาน ในรูปแบบหลักสูตรระยะสั้นแก่เกษตรกรและผู้สนใจทั่วไป มากกว่าปีละ 10,000 ราย ส่งผลให้มีเกษตรกรสนใจเข้าร่วมเครือข่ายความร่วมมือด้านเกษตรอินทรีย์มหาวิทยาลัยแม่โจ้ ในปีงบประมาณ พ.ศ. 2563 มีมากถึง 413 ครัวเรือน เป็นเกษตรกรในพื้นที่อำเภอสันทราย จำนวน 292 ครัวเรือน พื้นที่อำเภออื่น เช่น อำเภอดอยหล่อ อำเภอแม่วาง อำเภอสารภี จำนวน 37 ครัวเรือน และพื้นที่จังหวัดอื่น จำนวน 84 ครัวเรือน (อ้างอิง : [ข้อมูลเครือข่ายความร่วมมือด้านเกษตรอินทรีย์](http://www.erp.mju.ac.th/openFile.aspx?id=NDQ4NzIw&method=inline)) โดยแหล่งเรียนรู้ด้านเกษตรอินทรีย์ ทั้งหมด 29 แหล่งเรียนรู้ ประกอบด้วย มหาวิทยาลัยแม่โจ้ จังหวัดเชียงใหม่ จำนวน 19 แหล่งเรียนรู้ และแม่โจ้-แพร่ฯ จำนวน 7 แหล่งเรียนรู้ (อ้างอิง : [ข้อมูลแหล่งเรียนรู้ด้านเกษตรอินทรีย์ของมหาวิทยาลัยแม่โจ้](http://www.erp.mju.ac.th/openFile.aspx?id=NDQ4NzIz&method=inline)) นอกจากนี้ มหาวิทยาลัยยังได้พัฒนาแหล่งเรียนรู้การผลิตพืช/สัตว์เศรษฐกิจ เช่น ฐานเรียนรู้ลำไยแม่โจ้ (แม่โจ้:ศาสตร์แห่งลำไย) ฐานเรียนรู้การผลิตปลากะพงขาวน้ำจืดด้วยนวัตกรรมการเลี้ยงในระบบปิดน้ำหมุนเวียนสมัยใหม่ ฐานเรียนรู้ผึ้งชันโรง ฐานเรียนรู้การผลิตเห็ดเศรษฐกิจ ฐานเรียนรู้การผลิตผัก และฐานเรียนรู้การปลูกผักไฮโดรโพนิคส์ เป็นต้น  การปรับปรุงและพัฒนา  - มหาวิทยาลัยได้ปรับปรุงการดำเนินงานถ่ายทอดเทคโนโลยีและองค์ความรู้ที่อยู่ในฐานเรียนรู้ด้านเกษตร โดยเฉพาะด้านเกษตรอินทรีย์ของมหาวิทยาลัยแม่โจ้ ในรูปสื่อออนไลน์ให้แก่เกษตรกรและผู้สนใจทั่วไปเพื่อสอดคล้อง/สนับสนุนการดำเนินงานภายใต้สถานการณ์โรคระบาดไวรัสโคโรน่า(อ้างอิง : (1) [ฐานข้อมูลองค์ความรู้มหาวิทยาลัยแม่โจ้](https://kb.mju.ac.th/organicIndex.aspx) (2) [วีดีโอแนะนำฐานเรียนรู้](https://openfarm.mju.ac.th/?page_id=4381) (3) [รายงานการประชุมคณะกรรมการบริการวิชาการ ครั้งที่ 1/2564 เมื่อวันที่ 19 กุมภาพันธ์ 2564](https://erp.mju.ac.th/openFile.aspx?id=NDQ4NzQw&method=inline) | | | | |
| **การสนองงานโครงการตามพระราชดำริ และการบริการวิชาการที่มุ่งเน้นการพัฒนาชุมชน** | | | | |
| 5) ผลกระทบด้านเศรษฐกิจ สังคม และคุณภาพชีวิตของชุมชนที่เกิดจากโครงการบริการวิชาการของมหาวิทยาลัย | 3.93  ค่าเฉลี่ย | 3.73 | 3.78 | 4.13 |
| การวิเคราะห์ผลการดำเนินงาน  มหาวิทยาลัยได้สนองงานโครงการตามพระราชดำริ และให้บริการวิชาการโดยมุ่งเน้นการพัฒนาชุมชน/สังคม โดยได้ดำเนินการ 1) ร่วมสนับสนุนงานมูลนิธิโครงการหลวง 5 แห่ง (หมอกจ๋าม สะโง๊ะ ทุ่งหลวง แม่สาใหม่ และแม่ปูนหลวง) เพื่อส่งเสริมและพัฒนาอาชีพให้แก่ชุมชนบนพื้นที่สูง (อ้างอิง : [รายงานผลการดำเนินโครงกาสนับสนุนงานมูลนิธิโครงการหลวง](https://erp.mju.ac.th/openFile.aspx?id=NDU5NzY3&method=inline)) 2) สร้างแหล่งเรียนรู้/ฐานเรียนรู้ สืบสานเกษตรทฤษฎีใหม่ตามแนวพระราชดำริ เพื่อสนับสนุนการเรียนการสอนและการบริการวิชาการในพื้นที่มหาวิทยาลัย และโครงการชั่วหัวมันตามพระราชดำริ จังหวัดเพชรบุรี (อ้างอิง : รายงานผลการดำเนินงาน (1) [โครงการสืบสานเกษตรทฤษฎีใหม่ตามพระราชดำริ](https://erp.mju.ac.th/openFile.aspx?id=NDU5NzY4&method=inline) (2) [โครงการชั่งหัวมันตามพระราชดำริ](https://erp.mju.ac.th/openFile.aspx?id=NDU5NzY2&method=inline) (3) [โครงการอนุรักษ์พันธุกรรมพืชฯ มหาวิทยาลัยแม่โจ้](https://erp.mju.ac.th/openFile.aspx?id=NDU5Nzcw&method=inline)) 3) ถ่ายทอดเทคโนโลยีและองค์ความรู้ด้านการเกษตรเพื่อแก้ไขปัญหาและพัฒนาอาชีพตามแนวพระราชดำริ ให้แก่ชุมชนในวงกว้าง ผ่านโครงการบริการวิชาการที่ได้รับทุนอุดหนุนประจำปี และแหล่งทุนภายนอก โดยผลการดำเนินงานที่แสดงให้เห็นถึงผลกระทบที่ชุมชนได้รับจากการบริการวิชาการของมหาวิทยาลัย มีดังนี้  1. ผลการประเมินผลกระทบด้านเศรษฐกิจ สังคม และคุณภาพชีวิตของชุมชนในระดับดี (4.13 คะแนน) โดยปีงบประมาณ พ.ศ. 2563 มหาวิทยาลัยได้จัดให้มีการประเมินผลการดำเนินงานโครงการบริการวิชาการของมหาวิทยาลัยแม่โจ้ ระหว่างปีงบประมาณ พ.ศ. 2560-2562 ในเชิงประสิทธิผล ได้แก่ การบริหารโครงการ (ความสอดคล้องของการดำเนินงานโครงการบริการวิชาการตามแผนกับวิสัยทัศน์/ยุทธศาสตร์ของมหาวิทยาลัย) และความสำเร็จของการเบิกจ่ายงบประมาณ โดยพบว่า มีการดำเนินงานอยู่ในระดับมาก และประเมินเชิงประสิทธิภาพ ได้แก่ การประเมินความพึงพอใจของผู้เข้าร่วมโครงการ และการประเมินผลกระทบด้านเศรษฐกิจ สังคม และคุณภาพชีวิตของผู้เข้าร่วมโครงการ โดยพบว่า ผู้รับบริการมีความพึงพอใจระดับมาก (ร้อยละ 84.14) และมีผลกระทบฯ จากการเข้าร่วมโครงการภาพรวมอยู่ในระดับค่อนข้างสูง (ค่าเฉลี่ย 4.13) (อ้างอิง : (1) [รายงานการประชุมคณะกรรมการบริการวิชาการ ครั้งที่ 1/2563 เมื่อวันที่ 5 มิถุนายน 2563](http://www.erp.mju.ac.th/openFile.aspx?id=NDQ4NzM5&method=inline) (2) [รายงานการประเมินผลการดำเนินงานโครงการบริการวิชาการมหาวิทยาลัยแม่โจ้ ปีงบประมาณ พ.ศ. 2560 – 2562 โดยสำนักบริการวิชาการ มหาวิทยาลัยเชียงใหม่](http://www.erp.mju.ac.th/openFile.aspx?id=NDQ4NzMz&method=inline))  2. ได้รับจัดอันดับ SCD Ranking 2020 เป็นอันดับ 2 ของประเทศ (อ้างอิง : [ผลการจัดอันดับ SCD University Ranking](https://pr.mju.ac.th/wtms_newsDetail.aspx?nID=23701&lang=th-TH)) และได้รับการจัดอันดับ SDG Ranking 2021 เป็นอันดับที่ 5 ของมหาวิทยาลัยในประเทศไทย และเป็นอันดับที่ 301-400 ของโลก (อ้างอิง : [ผลการจัดอันดับ SDG Ranking 2021](https://erp.mju.ac.th/openFile.aspx?id=NDU3NzQ0&method=inline))  ซึ่งเป็นผลจากการดำเนินงานบริการวิชาการของมหาวิทยาลัย ปีงบประมาณ พ.ศ. 2563 ที่ทำให้ชุมชนได้รับการพัฒนาทางด้านเศรษฐกิจ สังคม และคุณภาพชีวิต ดังนี้  2.1 มหาวิทยาลัยแม่โจ้ จังหวัดเชียงใหม่ เช่น 1) โครงการสร้างเครือข่ายเกษตรกรอินทรีย์ภาคเหนือตอนบนเพื่อส่งเสริมระบบการผลิตด้วยเทคโนโลยีที่เหมาะสม ได้ส่งเสริมระบบการผลิตพืชในระบบเกษตรอินทรีย์ด้วยเทคโนโลยีที่เหมาะสมให้แก่เกษตรกรในพื้นที่ภาคเหนือ 8 จังหวัด (เชียงใหม่ เชียงราย น่าน พะเยา แพร่ แม่ฮ่องสอน ลำปาง และลำพูน) ส่งผลให้เกษตรกรมีรายได้เพิ่มขึ้นจากการจำหน่ายสินค้าเกษตรอินทรีย์และเกษตรปลอดภัย เกิดเครือข่ายความร่วมมือระหว่างเกษตรกรและชุมชนเพื่อการเป็นฐานการผลิตเกษตรอินทรีย์และเกษตรปลอดภัย และคนชุมชนมีสุขภาพที่ดีซึ่งเกิดจากการลดการใช้สารเคมีซึ่งเป็นวัตถุอันตรายทางการเกษตร (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDI3MTIx)) 2) โครงการส่งเสริมเกษตรกรรุ่นใหม่บนพื้นที่สูงให้มีความสามารถด้านการผลิตเพิ่มมูลค่าและสร้างตราสินค้า ได้ส่งเสริมการปลูกพืชทางเลือก การจัดการผลผลิตและการเพิ่มมูลค่าผลผลิต (ข้าวพันธุ์ขาหนี่/บือกิ และบัควีท) ส่งผลให้ผู้เข้าร่วมโครงการให้ความสนใจและเกิดการรวมกลุ่มการผลิตภายในชุมชน (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDE1Nzg0)) 3) โครงการบริหารจัดการเทคโนโลยีเพื่อผลิตลำไย ได้ถ่ายทอดองค์ความรู้และเทคโนโลยีการผลิตลำไยในพื้นที่จังหวัดเชียงใหม่ ลำพูน เชียงราย และพะเยา ที่เหมาะสมกับสภาพพื้นที่ สภาพแปลง และสภาพปัญหาในการผลิต ส่งผลให้กลุ่มเกษตรกรผู้ปลูกลำไย ได้ผลผลิตลำไยคุณภาพเกรด AA+A เพิ่มขึ้น และมีสัดส่วนมากกว่าร้อยละ 50 ของผลผลิตทั้งหมดที่แต่ละกลุ่มผลิตได้ (อ้างอิง : [สรุปผลการดำเนินโครงการ](http://www.erp.mju.ac.th/openFile.aspx?id=NDAzMzEw&method=inline)) 4) โครงการธรรมชาติปลอดภัยแม่แจ่ม ได้เข้าไปขับเคลื่อนร่วมกับชุมชนในการต่อสู้กับหมอกควันไฟป่าที่เกิดจากปัญหาการทำไร่ข้าวโพดเลื่อนลอยในพื้นที่อำเภอแม่แจ่ม ส่งผลให้ชุมชน (1) มีแหล่งน้ำใช้ภายในหมู่บ้าน (2) เกิดกลุ่มวิสาหกิจย่อยที่เปลี่ยนอาชีพและรับเทคโนโลยีใหม่ในสิ่งที่ตลาดต้องการ (3) เกิดสำนักงานชุมชนด้วยคนในชุมชนเอง (4) เกิดจิตสำนึกในการอนุรักษ์ทรัพยากรป่าไม้ (อ้างอิง : (1) [รายงานผลการดำเนินโครงการ](http://www.erp.mju.ac.th/openFile.aspx?id=NDAzMzA4&method=inline)) 6) โครงการแม่โจ้ส่งเสริมการปลูกผักสวนครัวทั่วไทย สู้ภัย COVID 19 ได้สนับสนุนเมล็ดพันธุ์ เช่น พริก กระเพรา ถั่วลายเสือ ถั่วฝักยาว กระเจี๊ยบ มะเขือเปราะ มะเขือเจ้าพระยา ให้แก่ประชาชนทุกจังหวัดที่แจ้งความจำนงรับเมล็ดพันธุ์ จำนวน 100,000 ครัวเรือน เพื่อผลักดัน/สนับสนุนให้ประชาชนสามารถประคองตนฝ่าวิกฤต COVID 19 ตามหลักปรัชญาเศรษฐกิจพอเพียง (อ้างอิง : [ข้อเสนอโครงการ](http://www.erp.mju.ac.th/openFile.aspx?id=NDQ4NzI4&method=inline))  2.2 มหาวิทยาลัยแม่โจ้-แพร่ฯ เช่น 1) โครงการหมู่บ้านผ้าทอมือไตลื้อบ้านถิ่นเพื่อการท่องเที่ยวและเศรษฐกิจสร้างสรรค์ ชุมชนบ้านถิ่น อำเภอเมือง จังหวัดแพร่ ได้ถ่ายทอดองค์ความรู้เกี่ยวกับการสำรวจพืชให้สีในพื้นที่ตำบลบ้านถิ่น การย้อมสีธรรมชาติ เทคนิคการทอและการพัฒนาลายผ้า การบริหารจัดการกลุ่มและการบัญชีต้นทุนเบื้องต้น ส่งผลให้สมาชิกกลุ่มผู้ทอผ้าสามารถจำหน่ายผ้าในราคาที่สูงขึ้นเป็น 2 เท่า และสามารถขยายตลาดไปวางจำหน่ายในร้านจำหน่ายผ้าทอมือและร้านขายของฝากในจังหวัดแพร่ (อ้างอิง : [รายงานผลการโครงการ](http://www.clinictech.ops.go.th/online/cmo/FinalReport/202010241650591.pdf)) 2) โครงการรักเรา (แม่โจ้) รักษ์ชุมชน ได้ร่วมกับชุมชนในการพัฒนานักปฏิบัติในการจัดการทรัพยากรการเกษตรในระบบเกษตรกรรมยั่งยืน/เกษตรปลอดภัย/เกษตรอินทรีย์ และได้ดำเนินการสังเคราะห์ต้นแบบระบบเกษตรกรรมยั่งยืนจากชุมชนพื้นที่ต้นแบบ และขยายผลไปยังชุมชนในพื้นที่จังหวัดแพร่ และจังหวัดแม่ฮ่องสอน (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDE2Mjk4)) 3) โครงการส่งเสริมการทำเกษตรกรรมยั่งยืนเพื่อพัฒนาคุณภาพชีวิตของเกษตรกร ได้ถ่ายทอดเทคโนโลยีและองค์ความรู้ ให้แก่เกษตรกรในเครือข่ายเกษตรอินทรีย์มหาวิทยาลัยแม่โจ้-แพร่ (เฉลิมพระเกียรติ) และสนับสนุนการยกระดับแปลงเกษตรอินทรีย์ของเกษตรกรในเครือข่ายให้ได้การรับรองมาตรฐานเกษตรอินทรีย์สากล (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDE0NDQ2))  2.3 มหาวิทยาลัยแม่โจ้-ชุมพร เช่น 1) โครงการฐานเรียนรู้การผลิตปุ๋ยอินทรีย์แบบไม่พลิกกลับกอง ด้วยวิธีวิศวกรรมแม่โจ้ 1 ได้ถ่ายทอดเทคโนโลยีและองค์ความรู้เกี่ยวกับวิธีการผลิต และการใช้ปุ๋ยอินทรีย์ให้แก่นักเรียน/นักศึกษา/บุคลากรครูกลุ่มโรงเรียนในอำเภอละแม จังหวัดชุมพร เพื่อจัดการเศษหญ้าและใบไม้ภายในโรงเรือน เศษอาหารในโรงอาหารและบ้านพักครู ส่งผลให้จำนวนขยะอินทรีย์และการเผาขยะในโรงเรียนลดลง เป็นต้น (อ้างอิง : [รายงานผลการดำเนินโครงการ](http://www.erp.mju.ac.th/openFile.aspx?id=NDQ4NzMx&method=inline)) 2) โครงการเพิ่มศักยภาพการใช้ประโยชน์ร่องน้ำในสวนปาล์มน้ำมันแปลงใหญ่เพื่อการเพาะเลี้ยงสัตว์น้ำด้วยวัตถุดิบอาหารในท้องถิ่น ได้ถ่ายทอดเทคโนโลยีและองค์ความรู้ ในการเพาะขยายพันธุ์และอนุบาลปลาดุกลูกผสมในร่องสวนปาล์มน้ำมัน และพบว่า เกษตรกรสามารถใช้ประโยชน์จากพื้นที่การเกษตรให้เกิดประโยชน์สูงสุด และเกิดการเกื้อกูลระหว่างพืชกับปลาส่งผลให้ต้นทุนในการปลูกปาล์มน้ำมันลดลงและลดความเสี่ยงในการขาดทุนจากการลงทุนในกิจกรรมใดกิจกรรมหนึ่ง โดยไม่ก่อให้เกิดผลเสียต่อสภาพแวดล้อม (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDEwNDkx))  การปรับปรุงและพัฒนา  - การดำเนินโครงการบริการวิชาการในปีงบประมาณ พ.ศ. 2564 มหาวิทยาลัยได้นำ 1) ข้อมูลความต้องการของเกษตรกรและประชาชนในพื้นที่จังหวัดเชียงใหม่ แพร่ และชุมพร ตลอดจนพื้นที่จังหวัดอื่น ได้แก่ พะเยา เชียงราย น่าน ลำพูน ตาก อุตรดิตถ์ พิษณุโลก บุรีรัมย์ ัมยราย ตาก น่าน บุรียระนอง (อ้างอิง : (1) [ผลสำรวจความต้องการของชุมชน และการกำหนดกิจกรรม/โครงการ ผลผลิตและผลลัพธ์ ภายใต้โครงการยกระดับเศรษฐกิจและสังคมรายตำบลแบบบูรณาการ (มหาวิทยาลัยสู่ตำบล)](http://www.erp.mju.ac.th/openFile.aspx?id=NDQ4NzI1&method=inline) (2) [รายงานการประชุมคณะกรรมการบริการวิชาการ ครั้งที่ 3/2563 เมื่อวันที่ 15 ธันวาคม 2563](http://www.erp.mju.ac.th/openFile.aspx?id=NDQ4NzQy&method=inline) 2) ข้อเสนอแนะจากผลการประเมินการดำเนินงานโครงการบริการวิชาการ (อ้างอิง : [รายงานการประเมินผลการดำเนินงานโครงการบริการวิชาการมหาวิทยาลัยแม่โจ้ ปีงบประมาณ พ.ศ. 2560 – 2562 โดยสำนักบริการวิชาการ มหาวิทยาลัยเชียงใหม่](http://www.erp.mju.ac.th/openFile.aspx?id=NDQ4NzMz&method=inline)) มาวิเคราะห์เพื่อกำหนดแนวทางการดำเนินงาน กิจกรรม/โครงการ ผลผลิตและผลลัพธ์ ในการบริการวิชาการปีงบประมาณ พ.ศ. 2564 (อ้างอิง : [แนวทางการพัฒนาที่มาจากความต้องการ/สภาพปัญหาของชุมชน](https://erp.mju.ac.th/openFile.aspx?id=NDU5Nzc2&method=inline))  - นอกจากนี้ มหาวิทยาลัยยังได้ดำเนินการปรับปรุงกระบวนการติดตามและประเมินโครงการบริการวิชาการช่วงระหว่างและสิ้นสุดการดำเนินโครงการผ่านกิจกรรมแลกเปลี่ยนเรียนรู้ โดยได้ร่วมกันพิจารณา 1) กระบวนการ ติดตามประเมินผลในด้านการใช้จ่ายงบประมาณ และผลสัมฤทธิ์ในการดำเนินโครงการ 2) การจัดทำแบบฟอร์มสำหรับการติดตามประเมินผลที่สอดคล้องกับข้อเสนอโครงการ/แผนการดำเนินโครงการ และนโยบายของมหาวิทยาลัยในการพัฒนาชุมชนและผู้เรียน โดยให้นักศึกษามีส่วนร่วม และจัดทำขอบเขตการประเมินผลกระทบจากการให้บริการวิชาการต่อชุมชน ให้ครอบคลุมในส่วนของประเด็นความสอดคล้องของการดำเนินงานโครงการบริการวิชาการตามแผนกับวิสัยทัศน์/ยุทธศาสตร์ของมหาวิทยาลัย ความคุ้มค่าของโครงการที่สอดคล้องกับพันธกิจของสถาบัน ประโยชน์/ผลกระทบต่อชุมชนและสังคมที่สอดคล้องกับวิสัยทัศน์/ยุทธศาสตร์ของมหาวิทยาลัย และประโยชน์ด้านการพัฒนานักศึกษา และนำเสนอต่อสำนักบริการวิชาการ มหาวิทยาลัยเชียงใหม่  (อ้างอิง : [รายงานความก้าวหน้าการดำเนินงานตามข้อเสนอแนะคณะกรรมการประเมินคุณภาพภายใน ปีการศึกษา 2562](https://erp.mju.ac.th/openFile.aspx?id=NDU5Nzk0&method=inline)) | | | | |
| **การพัฒนาองค์ความรู้ด้านการเกษตรให้เป็นที่ยอมรับในระดับนานาชาติ** | | | | |
| 6) จำนวนองค์ความรู้ด้านการเกษตรที่ได้รับการยอมรับในระดับนานาชาติ | 25 เรื่อง | 23 | 26 | 27 |
| การวิเคราะห์ผลการดำเนินงาน  มหาวิทยาลัยมีการพัฒนาองค์ความรู้ทางด้านการเกษตรให้ได้รับการยอมรับในระดับนานาชาติอย่างต่อเนื่อง โดยมีหน่วยงาน/เครือข่ายความร่วมมือจากต่างประเทศเข้ามาศึกษาดูงาน/ฝึกอบรม อาทิ  1. คณะผลิตกรรมการเกษตร ได้บริการองค์ความรู้เกี่ยวกับการเพาะปลูกกล้วยไม้ การเพาะเลี้ยงเนื้อเยื่อไม้ดอกไม้ประดับ ให้แก่คณะศึกษาดูงานที่เดินทางมาจากประเทศบรูไน จีน และลาว  2. คณะเทคโนโลยีการประมงและทรัพยากรทางน้ำ ได้บริการองค์ความรู้เกี่ยวกับการสร้างบ่อเลี้ยงปลาดุก ชีววิทยาปลาดุกแอฟริกันและการผสมเทียม การจัดการสุขภาพปลาดุก การเพาะเลี้ยงกุ้งน้ำจืด ระบบการเพาะเลี้ยงสัตว์น้ำหมุนเวียน คุณภาพน้ำพื้นฐานสำหรับการเพาะเลี้ยงสัตว์น้ำ และสูตรอาหารสัตว์น้ำ ให้แก่ผู้เข้าร่วมอบรมหลักสูตรการฝึกอบรมระยะสั้น Poultry, Fishery, and Feed Formulation จาก Nigerians in Diaspora Organization  3. คณะวิศวกรรมและอุตสาหกรรมเกษตร ได้บริการองค์ความรู้เกี่ยวกับการแปรรูปผลิตภัณฑ์ชา ภายใต้โครงการความร่วมมือด้านงานวิจัยและบริการวิชาการร่วมกับประเทศเวียดนาม  4. คณะวิทยาศาสตร์ ได้บริการองค์ความรู้เกี่ยวกับการใช้จุลินทรีย์เพื่อการเกษตร ปั๊มออกซิเจน โซลาเซลล์สำหรับสมารท์ฟาร์ม ให้แก่อาจารย์ เจ้าหน้าที่และนักศึกษาของ Northern Agriculture and Forestry College  5. คณะพัฒนาการท่องเที่ยว ได้บริการองค์ความรู้เกี่ยวกับการพัฒนาชุมชนต้นแบบอย่างยั่งยืนบนพื้นฐานการประยุกต์ใช้หลักปรัชญาเศรษฐกิจพอเพียง พิพิธภัณฑ์วัฒนธรรมการเกษตรไทย การทำเกษตรแบบธรรมชาติตามแนวเศรษฐกิจพอเพียง การทำเกษตรอินทรีย์วิถีล้านนา กัญชา และเห็ดป่า ให้แก่คณะศึกษาดูงานที่เดินทางมาจากประเทศเวียดนาม จีน อังกฤษ ญี่ปุ่น ไนจีเรีย ไต้หวัน ออสเตรีย บราซิล อียิปต์ คาซัคสถาน สวิตเซอร์แลนด์ ตุรกี  (อ้างอิง : [ข้อมูลองค์ความรู้ของมหาวิทยาลัยที่ได้รับการยอมรับในระดับนานาชาติ](http://www.erp.mju.ac.th/openFile.aspx?id=NDQ4NzI0&method=inline))  การปรับปรุงและพัฒนา  - มหาวิทยาลัยได้ดำเนินการ 1) จัดทำองค์ความรู้ด้านเกษตรกรโดยเฉพาะเกษตรอินทรีย์ของมหาวิทยาลัยแม่โจ้ เป็นภาษาต่างประเทศ (อ้างอิง : [หนังสือตอบรับในการแปลองค์ความรู้ด้านการเกษตรเป็นภาษาต่างประเทศ](http://www.erp.mju.ac.th/openFile.aspx?id=NDQ4NzQ2&method=inline)) 2) พัฒนากลไกการสนับสนุนคณะเพื่อขับเคลื่อนองค์ความรู้ด้านการเกษตรให้เป็นที่ยอมรับในระดับนานาชาติ ผ่านกิจกรรมแลกเปลี่ยนเรียนรู้ โดยกำหนดขอบเขตการแลกเปลี่ยนเรียนรู้ให้ครอบคลุมถึง การให้บริการองค์ความรู้แก่ชาวต่างชาติผ่านระบบออนไลน์ การพัฒนาเครื่องมือการจัดเก็บข้อมูลการนำองค์ความรู้ไปใช้ประโยชน์ เพื่อรับมือกับจำนวนผู้รับบริการชาวต่างชาติที่มีจำนวนลดลง อันเกิดจากสถานการณ์การแพร่ระบาดไวรัสโคโรนา (อ้างอิง : [รายงานผลการควบคุมภายในและบริหารความเสี่ยง ประจำปีงบประมาณ พ.ศ. 2564](http://www.erp.mju.ac.th/openFile.aspx?id=NDQ4NzM0&method=inline)) | | | | |
| **การสร้างรายได้จากงานบริการวิชาการทั้งในและต่างประเทศ** | | | | |
| 7) จำนวนเงินรายได้ของมหาวิทยาลัยที่เกิดจากการให้บริการวิชาการ | 10  ล้านบาท | - | - | 22.22 |
| 8) จำนวนเงินรายได้จากการให้บริการวิชาการจากต่างประเทศ | 1  ล้านบาท | - | - | 0.62  (ไม่บรรลุเป้าหมาย) |
| การวิเคราะห์ผลการดำเนินงาน  1. มหาวิทยาลัยสนับสนุนและผลักดันให้คณะ/สำนัก สร้างรายได้จากการให้บริการวิชาการ โดยได้จัดทำระเบียบมหาวิทยาลัยแม่โจ้ ว่าด้วยการจัดเก็บ การจัดสรรเงิน และการจ่ายเงินรายได้ จากการให้บริการวิชาการและการจำหน่ายผลผลิต พ.ศ. 2563 และขั้นตอนการดำเนินงานของคณะ/วิทยาลัย/สำนัก ตามระเบียบฯ ว่าด้วยการจัดเก็บ การจัดสรรเงิน และการจ่ายเงินรายได้ จากการให้บริการวิชาการและการจำหน่ายผลผลิต พ.ศ. 2563 เพื่อสร้างขวัญและกำลังใจแก่ผู้ปฏิบัติงาน/ผู้มีส่วนเกี่ยวข้องในการดำเนินงานดังกล่าว รวมถึงเพื่อให้การดำเนินการเกี่ยวกับการจัดสรรเงิน และการจ่ายเงินรายได้จากการให้บริการวิชาการและการจำหน่ายผลผลิตของมหาวิทยาลัยเป็นไปด้วยความเรียบร้อยและมีแนวปฏิบัติเป็นทิศทางเดียวกัน (อ้างอิง : (1) [ระเบียบมหาวิทยาลัยแม่โจ้ ว่าด้วยการจัดเก็บ การจัดสรรเงิน และการจ่ายเงินรายได้ จากการให้บริการวิชาการและการจำหน่ายผลผลิต พ.ศ. 2563](http://www.erp.mju.ac.th/openFile.aspx?id=NDQ4NzI5&method=inline) (2) [ขั้นตอนการดำเนินงานฯ ตามระเบียบฯ](http://www.erp.mju.ac.th/openFile.aspx?id=NDQ4NzMw&method=inline))  2. ในปีงบประมาณ พ.ศ. 2563 มหาวิทยาลัยมีรายได้ที่เกิดจากการบริการวิชาการทั้งในและต่างประเทศ ดังนี้  - มีรายได้จากการให้บริการวิชาการในประเทศ จำนวน 22,220,138 บาท ซึ่งส่วนใหญ่เป็นรายได้ที่เกิดจากการให้บริการวิชาการ ในการเป็นที่ปรึกษาโครงการ รองลงมาเป็นรายได้จากการลงทะเบียนฝึกอบรม และเงินสนับสนุนการจัดกิจกรรม เช่น ค่ากิจกรรมวิทยาศาสตร์ (อ้างอิง : [ข้อมูลจำนวนรายได้ของมหาวิทยาลัยที่เกิดจากการให้บริการวิชาการในประเทศ ประจำปีงบประมาณ พ.ศ. 2563](http://www.erp.mju.ac.th/openFile.aspx?id=NDQ4NzIy&method=inline))  - มีรายได้จากการให้บริการแก่ผู้รับบริการในต่างประเทศ จำนวน 623,236 บาท ซึ่งมากกว่าร้อยละ 90 เป็นรายได้ที่เกิดจากการลงทะเบียนฝึกอบรม/การประชุมวิชาการระดับนานาชาติ (มีคณะร่วมลงนามในคำรับรองปฏิบัติการเพื่อขับเคลื่อนตัวชี้วัด จำนวน 4 หน่วยงาน ได้แก่ วิทยาลัยนานาชาติ คณะพัฒนาการท่องเที่ยว คณะเทคโนโลยีการประมงและทรัพยากรทางน้ำ และคณะศิลปศาสตร์) (อ้างอิง : [ข้อมูลจำนวนรายได้ของมหาวิทยาลัยที่เกิดจากการให้บริการวิชาการต่างประเทศ ประจำปีงบประมาณ พ.ศ. 2563](http://www.erp.mju.ac.th/openFile.aspx?id=NDQ4NzIx&method=inline))  การปรับปรุงและพัฒนา  - มหาวิทยาลัย ได้มีการปรับปรุงระเบียบฯ ว่าด้วยการจัดเก็บ การจัดสรรเงิน และการจ่ายเงินรายได้ จากการให้บริการและจำหน่ายผลผลิต พ.ศ. 2563 และขั้นตอนการดำเนินงานตามระเบียบฯ เพื่อให้เกิดความชัดเจน คล่องตัว จูงใจ และสร้างขวัญ กำลังใจให้ผู้ปฏิบัติงานมากยิ่งขึ้น (อ้างอิง : [หนังสือเชิญประชุมหารือ](http://www.erp.mju.ac.th/openFile.aspx?id=NDQ4NzQ1&method=inline)) ตลอดจนจัดกิจกรรมสนับสนุนการพัฒนาระบบและกลไกการดำเนินงานบริการวิชาการเพื่อสร้างรายได้ผ่านกิจกรรมแลกเปลี่ยนเรียนรู้ โดยเริ่มจาก 1) การวิเคราะห์หลักสูตรที่ตรงกับความต้องการของกลุ่มเป้าหมายทั้งในส่วนของเกษตรกร/หน่วยงานภาครัฐและเอกชน เช่น หลักสูตรที่เหมาะกับผู้เกษียณอายุ หลักสูตรการทำเกษตรของคนในเมืองที่มีข้อจำกัดด้านพื้นที่ 2) การคำนวณต้นทุนของหลักสูตร 3) การบริหารจัดการหลักสูตรตามระเบียบของมหาวิทยาลัยที่เกี่ยวข้อง (อ้างอิง : [รายงานผลการควบคุมภายในและบริหารความเสี่ยง ประจำปีงบประมาณ พ.ศ. 2564](http://www.erp.mju.ac.th/openFile.aspx?id=NDQ4NzM0&method=inline))  - ผลักดันด้านพืชและสัตว์เศรษฐกิจ เช่น กัญชาและกัญชงร่วมกับภาครัฐและเอกชน ส่งผลให้มหาวิทยาลัยได้รับงบประมาณเงินรายได้จากงานบริการวิชาการเพิ่มมากขึ้น | | | | |
| **การบูรณาการงานบริการวิชาการกับการเรียนการสอน** | | | | |
| การวิเคราะห์ผลการดำเนินงาน  มหาวิทยาลัยมีการบูรณาการงานบริการวิชาการกับการเรียนการสอนอย่างเป็นรูปธรรมในรูปแบบที่หลากหลาย ซึ่งเป็นจุดแข็งของมหาวิทยาลัยตามข้อคิดเห็นของคณะกรรมการประเมินคุณภาพภายใน ปีการศึกษา 2562 โดยมีการดำเนินงานอย่างต่อเนื่อง ดังนี้  1. ผ่านการดำเนินงานศูนย์เรียนรู้/ฐานเรียนรู้ โดยมหาวิทยาลัยได้ผลักดันให้มีการนำองค์ความรู้ เทคโนโลยี และนวัตกรรมจากผลงานวิจัยมาสร้างเป็นฐานเรียนรู้/ศูนย์เรียนรู้ เพื่อให้นักศึกษาของมหาวิทยาลัย ได้เข้าไปศึกษาเรียนรู้ผ่านรายวิชาและกิจกรรมนอกหลักสูตร เช่น วิชาเกษตรเพื่อชีวิต วิชาปฏิบัติงานฟาร์ม (อ้างอิง : [เว็บไซต์ฐานเรียนรู้มหาวิทยาลัยแม่โจ้](https://kb.mju.ac.th/learningBaseIndex.aspx))  2. ผ่านการดำเนินงานศูนย์ความเป็นเลิศด้านรับใช้สังคม อาทิ ศูนย์ความเป็นเลิศด้านบริการวิชาการลำไย บูรณาการงานบริการวิชาการร่วมกับการเรียนการสอนรายวิชาการ ผษ 101 เกษตรเพื่อชีวิต รวมถึงสนับสนุนให้นักศึกษามีส่วนร่วมในการบริการวิชาการหลายรูปแบบ เช่น การฝึกอบรมให้แก่หน่วยงานภายนอก การเผยแพร่องค์ความรู้ในรูปนิทรรศการ และการให้บริการศึกษาดูงานห้องนิทรรศการถาวรและแปลงสาธิตในพื้นที่มหาวิทยาลัย เป็นต้น  (อ้างอิง : [รายงานผลการดำเนินงานของศูนย์ฯ](http://www.erp.mju.ac.th/openFile.aspx?id=NDQ4ODYz&method=inline))  3. ผ่านการดำเนินงานโครงการบริการวิชาการที่รับได้งบประมาณอุดหนุนประจำปีและแหล่งทุนภายนอก (อ้างอิง : [รายงานผลการดำเนินงานโครงการบริการวิชาการที่บูรณาการร่วมกับการเรียนการสอน](https://rae.mju.ac.th/wtms_webpageDetail.aspx?wID=2193)) เช่น  1) โครงการยกระดับเศรษฐกิจและสังคมรายตำบลแบบบูรณาการ (มหาวิทยาลัยสู่ตำบล) เปิดโอกาสให้นักศึกษามีส่วนร่วมในการยกระดับเศรษฐกิจและสังคมของ 60 ตำบล ที่อยู่ในพื้นที่จังหวัดเชียงใหม่ เชียงราย ลำพูน ตาก พะเยา แพร่ น่าน อุตรดิตถ์ บุรีรัมย์ พิษณุโลก ชุมพร และระนอง ตามแนวทางการพัฒนาที่มาจากความต้องการ/สภาพปัญหาของชุมชน ที่มุ่งเน้น 1) การพัฒนาสัมมาชีพและสร้างอาชีพใหม่ (การยกระดับ OTOP/อาชีพอื่น ๆ) 2) การสร้างและพัฒนา Creative Economy (การยกระดับการท่องเที่ยว) 3) การนำองค์ความรู้ไปช่วยบริการชุมชน (Health Care/เทคโนโลยีด้านต่าง ๆ) 4) การส่งเสริมด้านสิ่งแวดล้อม/Circular Economy (การเพิ่มรายได้หมุนเวียนให้แก่ชุมชน) (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDU5NzY5&method=inline))  2) โครงการยุวชนอาสา เปิดโอกาสให้นักศึกษาได้ฝึกประสบการณ์การทำงาน โดยการนำองค์ความรู้ทางวิชาการชีพไปแก้ไขปัญหาและพัฒนาชุมชนในพื้นที่จังหวัดเชียงใหม่ ผ่านโครงการที่ตอบสนองต่อปัญหาและความต้องการของชุมชนเชิงพื้นที่ เช่น การสร้างและสนับสนุนนวัตกรรมในวิสาหกิจชุมชน การพัฒนาศักยภาพการท่องเที่ยวและบริการการท่องเที่ยวเชิงอนุรักษ์ และการรณรงค์ลดหมอกควันไฟป่า เป็นต้น (อ้างอิง : [หนังสือแจ้งการสนับสนุนงบประมาณ และบันทึกข้อตกลงความร่วมมือการดำเนินงานโครงการ](https://erp.mju.ac.th/openFile.aspx?id=NDU5NzYz&method=inline))  3) โครงการลงพื้นที่และฝึกอบรมเรื่อง การบริหารจัดการสุขภาพและเพาะเลี้ยงสัตว์น้ำจืดแบบองค์รวมเพื่อลดต้นทุนการผลิตและลดความเสียหายทางเศรษฐกิจ ได้สนับสนุนให้นักศึกษามีส่วนร่วมในการจัดฝึกอบรม และลงพื้นที่โซนภาคเหนือตอนบน เพื่อตรวจเยี่ยม เก็บตัวอย่างสัตว์น้ำที่เป็นโรค ตรวจวัดคุณภาพน้ำ และให้คำปรึกษา/แก้ไขปัญหาร่วมกันเกี่ยวกับการเลี้ยงและการจัดการสุขภาพสัตว์น้ำ แก่ฟาร์มเพาะเลี้ยงสัตว์น้ำของเกษตรกรและภาคเอกชน (อ้างอิง : [รายงานผลการดำเนินโครงการ](https://erp.mju.ac.th/openFile.aspx?id=NDA2NDE0))  4) โครงการบูรณาการวิชาการแก่ชุมชน “ชุมชนรักษ์โลก” ได้สนับสนุนให้นักศึกษารายวิชา ภส338 การออกแบบร่างภูมิสถาปัตยกรรม มีส่วนร่วมในการออกแบบศูนย์กีฬาและนันทนาการเพื่อส่งเสริมสุขภาพชุมชน ตำบลสันป่าเปา อำเภอสันทราย จังหวัดเชียงใหม่ ร่วมกับหน่วยงานท้องถิ่น ผู้นำ ชุมชน ประชาชน และภาคเอกชนในพื้นที่ และได้รับการบรรจุไว้ในแผนพัฒนาเทศบาลต่อไป (อ้างอิง : [รายงานผลการดำเนินโครงการบริการวิชาการ](https://erp.mju.ac.th/openFile.aspx?id=NDExNjI0)) | | | | |

จากการกำกับติดตามและประเมินผลการบริการวิชาการและกระบวนการบริการวิชาการข้างต้น สอดคล้องและสนับสนุนการพัฒนาด้านการบริการวิชาการแก่ชุมชนและเพื่อผู้เรียน ตามวิสัยทัศน์ของมหาวิทยาลัยในการเป็นมหาวิทยาลัยชั้นนำที่มีความเป็นเลิศทางด้านการเกษตรในระดับนานาชาติ และยุทธศาสตร์การพัฒนามหาวิทยาลัยแม่โจ้ ระยะ 15 ปี (GO Eco U) ในการขับเคลื่อนเพื่อมุ่งสู่เป้าหมายการพัฒนาที่ยั่งยืน

โดยองค์ความรู้ด้านการเกษตรของมหาวิทยาลัยได้รับการยอมรับในระดับนานาชาติ มีหน่วยงานต่างประเทศ ให้ความสนใจเข้ามาศึกษาดูงาน/ฝึกอบรมหลักสูตรระยะสั้น และสนับสนุนทุนในการบริการวิชาการด้านการเกษตร (SEARCA และ AAACU)

สำหรับการมุ่งมั่นในการเป็นมหาวิทยาลัย GO Eco U ที่ดำเนินการมาตั้งแต่ปีงบประมาณ พ.ศ. 2555 มหาวิทยาลัยมีการบริการวิชาการโดยถ่ายทอดองค์ความรู้ที่ได้จากการวิจัยและพัฒนานวัตกรรมการผลิตพืชและสัตว์ในระบบเกษตรอินทรีย์ ในรูปแบบฐานเรียนรู้/ศูนย์เรียนรู้ภายในมหาวิทยาลัย และ ชุมชนพื้นที่ใกล้เคียงมหาวิทยาลัยแม่โจ้ จังหวัดเชียงใหม่ แม่โจ้-แพร่ และแม่โจ้-ชุมพร องค์ความรู้ของมหาวิทยาลัยสามารถยกระดับด้านเศรษฐกิจ สังคม และสิ่งแวดล้อมเพื่อให้ชุมชนมีคุณภาพชีวิตที่ดีขึ้น จนเป็นที่ยอมรับและเกิดเครือข่ายความร่วมมือในการขยายผลองค์ความรู้ ร่วมกับหน่วยงานทั้งภาครัฐและเอกชน อาทิ สมาคมเครือข่ายคลัสเตอร์อาหารออร์แกนนิคภาคเหนือ สภาอุตสาหกรรมภาคเหนือ สำนักงานการปฏิรูปที่ดินเพื่อเกษตรกรรม โดยองค์ความรู้ด้านการเกษตรของมหาวิทยาลัย สามารถลดผลกระทบที่ประชาชนได้รับจากสถานการณ์โรคระบาดไวรัส โคโรน่าได้ในระดับหนึ่ง

**ผลการประเมินตนเอง ระดับ 3** : Inadequate but Minor Improvement Will Make It Adequate